cyanic-selkie/wikianc huggingface dataset:
นิกโกเลาะ มาเกียเวลลี
มาเกียเวลลีถือได้ว่าเป็นบุคคลตัวอย่างของยุคเรอเนซองส์เช่นเดียวกับลีโอนาร์โด ดา วินชี เขามีชื่อเสียงจากงานเขียนเรื่องสั้นการเมืองเรื่อง เจ้าผู้ปกครอง(The Prince) ซึ่งเล่าถึงทฤษฎีทางการเมืองแบบที่เป็นจริง แต่งานเขียนของมาเกียเวลลีไม่ได้รับการตีพิมพ์จนกระทั่งหลังจากเขาเสียชีวิตแล้ว โดยมากเขาจะส่งกันอ่านในหมู่เพื่อนฝูงเท่านั้น ซึ่งเป็นแรงผลักดันให้เกิดระบบการเมืองแบบรัฐชาติ งานเขียนเพียงชิ้นเดียวที่ได้รับตีพิมพ์ในระหว่างที่เขามีชีวิตอยู่คือ ศิลป์สงคราม
นามสกุลของเขา ได้กลายไปเป็นคำศัพท์ในทางการเมือง ว่า "มาเกียเวลลี" (ผู้เฉียบแหลมมีปฏิภาณ) และ "มาเกียเวลเลียน" (การใช้เล่ห์เหลี่ยมอุบายในการเมือง)
อ้างอิง
1469 1527
ภูมิ รังษีธนานนท์
ภูมิ รังษีธนานนท์ (เกิด 26 พฤษภาคม พ.ศ. 2537) ชื่อเล่นว่า ภูมิ เป็นนักแสดงและนายแบบชายชาวไทย เป็นที่รู้จักจากภาพยนตร์เรื่อง สูบคู่กู้โลก ในบทบาท มนุษย์ต่างดาว มีชื่อว่า “ป๋อง” และภาพยนตร์เรื่อง 4 KINGS อาชีวะ ยุค 90 รับบทเป็น  “รูแปง อินทร”
ประวัติ
ภูมิ รังษีธนานนท์ เกิดที่จังหวัดกรุงเทพมหานคร ประเทศไทย จบการศึกษาระดับมัธยมจากโรงเรียนนานาชาติฮาร์โรว์ จบระดับปริญญาตรีจากมหาวิทยาลัยอัสสัมชัญ คณะบริหารธุรกิจ
ภูมิเริ่มเข้าวงการจากการเดินแบบและถ่ายแบบ ก่อนจะมีผลงานภาพยนตร์ให้ได้ติดตามกันอย่างเรื่อง เพื่อนกันจนวันตาย และภาพยนตร์เรื่อง สูบคู่กู้โลก นอกจากนั้นภูมิยังเป็นพิธีกรรายการ เป้งไปป่ะ อีกด้วย
ลำดับ
ลำดับ (sequence) ในทางคณิตศาสตร์ เป็นรายการอันดับ มีสมาชิก (หรือเรียก พจน์) เหมือนเซต จำนวนพจน์อันดับ เรียก ความยาวของลำดับ ที่ต่างจากเซตคือ ลำดับมีผล และพจน์เดียวกันสามารถปรากฏได้หลายครั้งที่ตำแหน่งต่างกันในลำดับ กล่าวให้แม่นตรงที่สุด สามารถนิยามลำดับว่าเป็นฟังก์ชันซึ่งโดเมนเป็นเซตอันดับทุกส่วนซึ่งนับได้ เช่น จำนวนธรรมชาติ
รายการภาพธงชาติ
เนื้อหาในหน้านี้เป็นรายการภาพธงชาติของประเทศต่าง ๆ ซึ่งแบ่งตามทวีป โดยยึดตามรายชื่อที่ปรากฏในหน้าบทความ รายชื่อประเทศ ดินแดน และเมืองหลวง (อ้างอิงตามการบัญญัติของราชบัณฑิตยสถานของไทย) ทั้งนี้รายชื่อดังกล่าวได้มีการเรียงลำดับใหม่ตามพจนานุกรม โดยยึดตามชื่อสามัญของแต่ละประเทศในภาษาไทยเป็นหลัก
ทั้งนี้ สำหรับประเทศที่ไม่ได้รับการยอมรับจากรัฐเอกราช หรือได้รับการยอมรับบางส่วนได้แยกเป็นหัวข้อย่อยอีกกลุ่มหนึ่งในบทความนี้ โดยแสดงรายชื่อด้วยอักษรตัวเอนและเรียงลำดับตามชื่อสามัญเช่นเดียวกับกลุ่มประเทศที่เป็นรัฐเอกราช
ดูเพิ่ม
--
จังหวัดคามีกิน
จังหวัดคามีกิน (เซบัวโน: Lalawigan sa Camiguin) เป็นจังหวัดที่เป็นเกาะในประเทศฟิลิปปินส์ ตั้งอยู่ในทะเลโบโฮล อยู่ห่างจากชายฝั่งมินดาเนา 10 กิโลเมตร ตั้งอยู่ในภูมิภาคฮีลากังมินดาเนา และเคยเป็นส่วนหนึ่งของจังหวัดซีลางังมีซามิส
จังหวัดคามีกิน เป็นจังหวัดที่มีพื้นที่และประชากรน้อยเป็นอันดับที่ 2 ของประเทศ รองจากจังหวัดบาตาเนส เมืองศูนย์กลางประจำจังหวัดคือมัมบาเฮา ซึ่งเป็นเทศบาลที่มีพื้นที่และประชากรมากที่สุดในจังหวัด
สภาองคมนตรีอังกฤษ
สภาองคมนตรีอังกฤษ (Privy Council of England; His/her Majesty's Most Honourable Privy Council) คือสภาที่มีหน้าที่ให้คำปรึกษาต่อพระมหากษัตริย์แห่งราชอาณาจักรอังกฤษ ซึ่งมีที่มาจากการแต่งตั้งโดยพระมหากษัตริย์ โดยสมาชิกส่วนใหญ่มักจะเป็นสมาชิกอาวุโสในสภาขุนนาง สภาสามัญชน ผู้พิพากษา นักการทูต ผู้นำเหล่าทัพ หรือสมาชิกอาวุโสแห่งคริสตจักรอังกฤษ สภาองคมนตรีอังกฤษนั้นถูกยุบแทนที่ด้วย "สภาองคมนตรีแห่งสหราชอาณาจักร" ในปี ค.ศ. 1707
สภาองคมนตรีอังกฤษนั้นถือเป็นองค์กรที่มีอำนาจมาก รวมถึงอำนาจในการให้คำปรึกษาต่อพระมหากษัตริย์ในการใช้พระราชอำนาจต่าง ๆ ซึ่งมีอำนาจตามกฎหมาย
ประเทศอิเควทอเรียลกินีในโอลิมปิกฤดูร้อน 2020
ประเทศอิเควทอเรียลกินี จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น เดิมกำหนดจัดขึ้นระหว่างวันที่ 24 กรกฎาคม - 9 สิงหาคม พ.ศ. 2563 การแข่งขันได้เลื่อนออกไปเป็น 23 กรกฎาคม - 8 สิงหาคม พ.ศ. 2564 เนื่องจากการระบาดของไวรัสโควิด -19 คณะกรรมการโอลิมปิกแห่งประเทศอิเควทอเรียลกินีได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
Cellariidae
Cellariidae เป็นวงศ์ของไบรโอซัวที่อยู่ในอันดับ Cheilostomatida
สกุลในวงศ์นี้ ได้แก่:
ดอว์น (ยานอวกาศ)
ยานสำรวจอวกาศ ดอว์น (Dawn) เป็นยานสำรวจอวกาศขององค์การนาซาแบบใช้หุ่นยนต์ควบคุม ถูกส่งไปในภารกิจสำรวจดาวเคราะห์น้อยดวงที่ใหญ่ที่สุด 2 ดวงในแถบดาวเคราะห์น้อย คือ ดาวเคราะห์น้อยเวสตา และดาวเคราะห์แคระ เซเรส ดอว์นขึ้นสู่อวกาศเมื่อวันที่ 27 กันยายน พ.ศ. 2550 ถึงดาวเคราะห์น้อยเวสต้าเมื่อวันที่ 16 กรกฎาคม พ.ศ. 2554 ซึ่งมีกำหนดจะสำรวจต่อไปจนถึงปี พ.ศ. 2555 และมีกำหนดจะไปถึงดาวเคราะห์น้อยเซเรสในปี พ.ศ. 2558 นับเป็นยานอวกาศดวงแรกที่จะไปเยือนวัตถุในระบบสุริยะทั้งสองนี้ ดอว์นเป็นนวัตกรรมใหม่ที่ออกแบบมาเพื่อให้ยานอวกาศสามารถเข้าไปอยู่ในวงโคจรรอบวัตถุทางดาราศาสตร์ ศึกษาวัตถุนั้น แล้วผละออกมาเพื่อมุ่งหน้าไปสำรวจเป้าหมายอื่น ขณะที่ยานสำรวจอวกาศอื่น ๆ ในโครงการก่อนหน้านี้ เช่นโครงการวอยเอจเจอร์ ได้ทำการสำรวจวัตถุดาราศาสตร์ต่าง ๆ โดยการเคลื่อนที่ผ่านเท่านั้น
สถานะ
ดอว์นมีกำหนดจะเข้าสู่วงโคจรเมื่อเวลา 05:00 UTC วันที่ 16 กรกฎาคม หลังช่วงผลักดันด้วยเครื่องยนต์ไอออน เนื่องจากสายอากาศของดอว์นชี้ออกจากโลกในระหว่างการผลักดัน ทำให้นักวิทยาศาสตร์ไม่อาจยืนยันได้ในทันทีทันใดว่าดอว์นสามารถเข้าสู่วงโคจรได้สำเร็จหรือไม่ ยานอวกาศดังกล่าวกำหนดทิศทางใหม่และมีกำหนดจะเข้าทำงานเมื่อเวลา 06:30 UTC ของวันที่ 17 กรกฎาคม ภายหลัง องค์การนาซาได้ยืนยันว่าองค์การได้รับข้อมูลทางไกลจากดอว์นซึ่งบ่งชี้ว่ายานอวกาศดังกล่าวเข้าสู่วงโคจรรอบเวสต้าได้สำเร็จ ยังไม่มีการยืนยันเวลาที่แน่นอนของการเข้าสู่วงโคจร เพราะขึ้นอยู่กับการกระจายมวลของเวสต้า ซึ่งยังทำได้แค่ประมาณการเท่านั้น
ภารกิจ
เป้าหมายของภารกิจ เพื่อบรรยายลักษณะและกระบวนการของมหายุคแรกสุดของระบบสุริยะ โดยการสำรวจรายละเอียดดาวเคราะห์ก่อนเกิดสองดวงที่มีขนาดใหญ่ที่สุดที่ยังคงไม่ได้รับความเสียหายนับแต่ระบบสุริยะก่อตัวขึ้น เซเรสและเวสต้ามีลักษณะเฉพาะที่ขัดกันเป็นอย่างมากซึ่งคาดกันว่าเป็นผลมาจากการที่พวกมันก่อตัวขึ้นในสองบริเวณที่แตกต่างกันในระบบสุริยะยุคแรกเริ่ม มีตัวอย่างจากเซเรสจำนวนมากที่นักวิทยาศาสตร์สามารถเข้าถึงได้ ในรูปของอุกกาบาต HED มากกว่า 200 ลูก ซึ่งให้ความกระจ่างแก่ประวัติศาสตร์และโครงสร้างธรณีวิทยาของเวสต้า เชื่อกันว่าเวสต้าประกอบด้วยแก่นโลหะเหล็ก-นิกเกิล ชั้นแมนเทิลที่มีโอลิวีนเหมือนหินที่อยู่ด้านบน และผิวเปลือก
สตรีโซเวียตในสงครามโลกครั้งที่สอง
สตรีชาวโซเวียตได้มีบทบาทสำคัญในสงครามโลกครั้งที่สอง (บนแนวรบด้านตะวันออก ซึ่งเป็นที่รู้จักกันในมหาสงครามของผู้รักชาติในสหภาพโซเวียต) ในขณะที่คนส่วนใหญ่ยังทำงานยุ่งอยู่กับโรงงานอุตสาหกรรม การขนส่ง การเกษตร และบทบาทของพลเรือนอื่นๆ การทำงานสองครั้งเพื่อจะได้ไม่ต้องไปเป็นทหารเกณฑ์ที่ออกไปสู้รบและเพิ่มผลิตอาวุธยุโธปกรณ์และอื่นๆแก่กองทัพ. ผู้หญิงจำนวนมากได้ทำหน้าที่ในกองทัพ ส่วนใหญ่อยู่ในหน่วยแพทย์.
มีผู้หญิงจำนวนกว่า 800,000 คนที่ทำหน้าที่ในกองกำลังโซเวียตในช่วงสงคราม ซึ่งเป็นจำนวนประมาณร้อยละ 3 ของบุคลากรทางทหารทั้งหมด.เกือบ 2 แสนนายได้รับมอบเครื่องอิสริยากรณ์และ 89 คนก็ได้รับเหรียญดาวทองของวีรชนแห่งสหภาพโซเวียต ในระหว่างที่บางคนทำหน้าที่เป็นนักบิน, พลซุ่มยิง, พลปืนกล, สมาชิกพลขับรถถัง, และ พลพรรค เช่นเดียวกันกับในบทบาทเสริม
ในช่วงแรก,เมื่อเยอรมนีได้รุกรานสหภาพโซเวียตเมื่อวันที่ 22 มิถุนายน ค.ศ. 1941 สตรีจำนวนนับพันที่ได้อาสาที่จะเข้าร่วมรบแต่กลับไม่ได้รับการเหลียวแล อย่างไรก็ตาม หลังจากการสูญเสียครั้งใหญ่ในการเผชิญหน้ากับปฏิบัติการบาร์บารอสซา.ทัศนคติได้ทำให้ต้องเปลี่ยนไปที่มั่นใจว่าผู้หญิงที่ต้องการจะออกรบนั้นจะมีบทบาทมากขึ้น ในช่วงแรกของสงคราม ด้วยเส้นทางที่รวดเร็วในการพัฒนาการทหารสำหรับผู้หญิงคือการทำหน้าที่ในหน่วยแพทย์และหน่วยกำลังเสริม
อุทยานแห่งชาติลำน้ำกก
อุทยานแห่งชาติลำน้ำกก เป็นอุทยานแห่งชาติที่ตั้งตั้งอยู่ในท้องที่อำเภอแม่จัน อำเภอเมือง อำเภอแม่สรวย และอำเภอแม่ลาว จังหวัดเชียงราย โดยได้รวมพื้นที่วนอุทยาน 3 แห่ง ได้แก่ วนอุทยานน้ำตกขุนกรณ์ วนอุทยานน้ำตกห้วยแก้ว-บ่อน้ำร้อนห้วยหมากเลี่ยม และวนอุทยานน้ำตกโป่งพระบาท พื้นที่วนอุทยานน้ำตกขุนกรณ์ วนอุทยานน้ำตกห้วยแก้ว-บ่อน้ำร้อนห้วยหมากเลี่ยม และวนอุทยานน้ำตกโป่งพระบาท จังหวัดเชียงราย ซึ่งตั้งอยู่ในเขตป่าสงวนแห่งชาติที่มีอาณาเขตใกล้เคียงกันและมีสภาพธรรมชาติที่ค่อนข้างสมบูรณ์แต่การบริหารจัดการในพื้นที่ดังกล่าวยังไม่มีกฎหมายรองรับ จึงทำให้ไม่สามารถพัฒนาพื้นที่และแหล่งท่องเที่ยวที่สำคัญให้มีศักยภาพเพียงพอที่จะรองรับการขยายตัวของชุมชน และนักท่องเที่ยวที่เดินทางเข้ามาในพื้นที่จังหวัดเชียงราย ซึ่งเป็นเมืองหน้าด่านทางการท่องเที่ยวที่สำคัญของภาคเหนือ
ประวัติ
กรมป่าไม้จึงได้มีการสำรวจพื้นที่วนอุทยานต่างๆ ดังกล่าวรวมทั้งพื้นที่ป่าสงวนแห่งชาติและพื้นที่ข้างเคียง โดยเริ่มดำเนินการสำรวจข้อมูลเบื้องต้นในพื้นที่เมื่อเดือนมกราคม 2544 และกรมป่าไม้มีคำสั่งให้เจ้าหน้าที่ออกมาควบคุมพื้นที่จะประกาศเป็นอุทยานแห่งชาติลำน้ำกก เมือเดือนกรกฎาคม 2544 และในปีงบประมาณ 2545 กรมป่าไม้ได้จัดแผนงานและงบประมาณดำเนินการจัดตั้งอุทยานแห่งชาติลำน้ำกกรวมทั้งอนุมัติการก่อสร้างชุดอาคารสำนักงาน ณ บริเวณที่ตั้งที่ทำการหน่วยจัดการต้นน้ำห้วยหมากเลี่ยม ท้องที่ตำบลดอยฮาง อำเภอเมือง จังหวัดเชียงราย โดยได้รับการอนุมัติให้ใช้พื้นที่ดังกล่าวจากกรมป่าไม้ เมื่อวันที่ 10 พฤษภาคม 2545 พื้นที่อุทยานแห่งชาติลำน้ำกก ประมาณ 396,794 ไร่ หรือ 634.87 ตารางกิโลเมตร ครอบคลุมพื้นที่ 4 อำเภอ ของจังหวัดเชียงราย ได้แก่ ตำบลป่าตึง ตำบลแม่จัน อำเภอแม่จัน ตำบลท่าสุด ตำบลนางแล ตำบลแม่ยาว ตำบลห้วยชมภู ตำบลดอยฮาง ตำบลบ้านดู่ ตำบลแม่กรณ์ อำเภอเมือง ตำบลวาวี ตำบลแม่สรวย อำเภอแม่สรวย และตำบลโป่งแพร่ ตำบลดงมะดะ ตำบลจอมหมอกแก้ว อำเภอแม่ลาว มีอาณาเขตทิศเหนือจดทางหลวงแผ่นดินสายแม่จัน-แม่อาย ท้องที่ตำบลป่าตึง อำเภอแม่จัน จังหวัดเชียงราย ทิศใต้จดทางหลวงแผ่นดินสายเชียงราย-แม่สรวย และบ้านโป่งฟูเฟือง ตำบลแม่สรวย อำเภอแม่สรวย จังหวัดเชียงราย ทิศตะวันออกจดท้องที่ตำบลแม่จัน อำเภอแม่จัน ตำบลท่าสุด ตำบลนางแล ตำบลดอยฮาง และตำบลแม่กรณ์ อำเภอเมือง ตำบลโป่งแพร่ อำเภอแม่ลาว จังหวัดเชียงราย ทิศตะวันตกจดตำบลแม่ยาว ตำบลห้วยชมภู อำเภอเมือง และตำบลแม่สรวย ตำบลวาวี อำเภอแม่สรวย จังหวัดเชียงราย
ลักษณะภูมิประเทศ
ลักษณะภูมิประเทศของอุทยานแห่งชาติลำน้ำกก มีลักษณะเป็นภูเขาสูงชันสลับกับที่ราบแคบๆ บริเวณหุบเขาเป็นหย่อมเล็กๆ ตอนเหนือและตอนใต้ของพื้นที่เป็นที่สูงลาดต่ำลงมาตอนกลางจะเป็นที่ราบลุ่มน้ำสลับกับร่องเขา มีระดับความสูงตั้งแต่ 500-1,720 เมตร จากระดับน้ำทะเล มียอดดอยช้างเป็นดอยที่สูงที่สุด ซึ่งมีความสูงประมาณ 1,720 เมตร จากระดับน้ำทะเล เทือกเขาที่สำคัญในพื้นที่ได้แก่ ดอยยาว ดอยบ่อ ดอยช้าง ดอยผามูบ เป็นต้น มีแม่น้ำกกซึ่งเป็นแม่น้ำสายสำคัญของภาคเหนือตอนบนไหลผ่านที่ราบลุ่มตอนกลางของพื้นที่ โดยต้นน้ำเริ่มมาจากประเทศพม่าไหลผ่านเขตประเทศไทยที่ตำบลท่าตอน อำเภอแม่อาย จังหวัดเชียงราย จากทางทิศตะวันตกสู่ทิศตะวันออก รวมระยะทางจากตำบลท่าตอนถึงพื้นที่อุทยานแห่งชาติประมาณ 85 กิโลเมตร นอกจากนั้นยังมีลำน้ำในพื้นที่อีกหลายสายที่เกิดจากต้นน้ำในเทือกเขาต่างๆ ในพื้นที่อันได้แก่ ห้วยแม่กรณ์ ห้วยแม่มอญ ห้วยย่าดี ห้วยชมภู ห้วยส้าน ห้วยแม่ซ้าย และห้วยเลาอ้าย ซึ่งลำห้วยต่างๆ เหล่านี้จะไหลไปรวมกันเป็นแม่น้ำสายใหญ่และไหลไปรวมกับแม่น้ำลาวและน้ำแม่กกซึ่งเป็นแม้น้ำสายสำคัญของจังหวัดเชียงราย
ลักษณะภูมิอากาศ
พื้นที่จังหวัดเชียงรายตั้งอยู่ในเขตมรสุม โดยได้รับอิทธิพลจากลมมรสุมตะวันตกเฉียงใต้ ในช่วงฤดูฝน และลมมรสุมตะวันออกเฉียงเหนือในช่วงฤดูหนาว โดยสามารถแบ่งเป็น 3 ฤดูอย่างชัดเจน ดังนี้
สถานที่ท่องเที่ยว
ภายในอุทยานแห่งชาติลำน้ำกก มีสถานที่ท่องเที่ยวทั้งทางธรรมชาติหลายแห่ง ดังนี้
พืชพรรณและสัตว์ป่า
ในพื้นที่อุทยานแห่งชาติลำน้ำกก สามารถจำแนกสังคมพืชออกได้เป็น 4 ประเภท ได้แก่
ป่าดิบเขา พบที่ระดับความสูงจากน้ำทะเล 800 เมตร ขึ้นไป ในบริเวณยอดดอยช้าง วนอุทยานน้ำตกขุนกรณ์ พันธุ์ไม้และพืชพื้นล่าง ได้แก่ ก่อก้างด้าง ก่อพวง ก่อเดือย ก่อสีเสียด พญาไม้ ขุนไม้ มะขามป้อมดง เมื่อย จันทร์ทอง จำปีป่า เมี่ยงดอย กุหลาบขาว คำแดง ก่วมแดง โคลงเคลงขน จุกนารี กำลังช้างสาร กุหลาบหิน ข่าคม กระเจียวขาว เฟิน ฯลฯ ป่าดิบแล้ง พบได้ในระดับความสูง 300 - 600 เมตร จากระดับน้ำทะเล ในบริเวณที่เป็นหุบเขาและริมห้วย พันธุ์ไม้และพืชพื้นล่าง ได้แก่ ยางแดง กระบาก ตะเคียนหิน เคี่ยมคะนอง คอแลน กระเบากลัก พลับพลาข่อยหนาม กระดูกค่าง ชมพู่ป่า หวายขม เครืองูเห่า ปัดแดง กล้วยดงดำ เฟิน ผักเบี้ยดิน หญ้ากาบไผ่ ลดาวัลย์ และเถายั้งดง เป็นต้น ป่าเบญจพรรณ พบขึ้นปกคลุมพื้นที่มากที่สุด ในระดับความสูง 50 - 800 เมตร จากระดับน้ำทะเล พันธุ์ไม้และพืชพื้นล่าง ได้แก่ สัก กระพี้เขาควาย รกฟ้า ตะแบกเลือด ซ้อ สมอไทย ขะเจ๊าะ เปล้าหลวง มะกอกป่า ไผ่ซางนวล ไผ่ป่า ไผ่ไร่ ไผ่รวก กระชาย กลอย ขมิ้น ฯลฯ ป่าเต็งรัง พบกระจายอยู่ทั่วไปในพื้นที่ตั้งแต่ระดับความสูงจากน้ำทะเล 400 - 600 เมตร ขึ้นไป พันธุ์ไม้และพืชพื้นล่าง ได้แก่ เต็ง รัง พลวง เหียง กราด แสลงใจ มะขามป้อม ไผ่เพ็ก โจด ฯลฯ
สัตว์ป่าที่สำรวจพบในพื้นที่อุทยานแห่งชาติลำน้ำกกมีเหลืออยู่น้อยมาก เท่าที่สำรวจพบ ได้แก่ เก้ง หมูป่า อีเห็น เม่นหางพวง ลิ่นกระต่ายป่า กระรอกท้องแดง กระแตธรรมดา กระจ้อน หนูท้องขาว นกตะขาบทุ่ง นกกางเขนบ้าน นกกระปุดใหญ่ นกขมิ้นน้อยธรรมดา นกแซงแซวหางปลา นกปรอดสวน เหยี่ยวนกเขา นกเขาใหญ่ ตะกวด กิ้งก่าหัวสีแดง งูเขียวหางไหม้ งูสิง งูสามเหลี่ยม งูเห่า กบ เขียด คางคกบ้าน และปาด เป็นต้น
การเดินทาง
จากจังหวัดเชียงรายไปตามถนนเชียงราย - สี่แยกบ้านเด่นห้า ผ่านหน้าค่ายเม็งรายมหาราชเข้าสู่ตำบลดอยฮาง จนถึงบ้านผาเสริฐ ระยะทางประมาณ 19 กิโลเมตร แล้วเดินทางต่อไปยังที่ทำการอุทยานแห่งชาติบริเวณห้วยหมากเลี่ยมอีก 1.5 กิโลเมตร หรือจะล่องมาตามลำน้ำกกด้วยเรือหางยาวหรือแพจากสะพานลำน้ำกกในตัวเมืองเชียงราย ถึงบริเวณห้วยหมากเลี่ยม ประมาณ 20 กิโลเมตร
เทศบาลตำบลเมืองพาน
เทศบาลตำบลเมืองพาน เป็นองค์กรปกครองส่วนท้องถิ่นแห่งหนึ่งในตำบลเมืองพาน อำเภอพาน จังหวัดเชียงราย อยู่ห่างจากอำเภอเมืองจังหวัดเชียงรายประมาณ 45 กิโลเมตร ห่างจากที่ว่าการอำเภอพานประมาณ 1.4 กิโลเมตร
ประวัติ
เทศบาลตำบลเมืองพาน แรกเริ่มก่อตั้งตามประกาศกระทรวงลงวันที่ 31 สิงหาคม พ.ศ. 2498 โดยจัดตั้งท้องถิ่นซึ่งเป็นที่ว่าการอำเภอพาน ตำบลเมืองพาน อำเภอพาน ขึ้นเป็น สุขาภิบาลเมืองพาน  อำเภอพาน จังหวัดเชียงราย โดยให้มีผลตั้งแต่วันที่ 17 กันยายน ปีเดียวกัน โดยครอบคลุมพื้นที่ตำบลบางส่วนของตำบลเมืองพาน
ชุมชนบริเวณสุขาภิบาลเมืองพานนั้น มีความเจริญอย่างรวดเร็วเป็นอย่างมาก กระทรวงมหาดไทยจึงให้ใช้พระราชกฤษฎีกา ให้ใช้พระราชบัญญัติควบคุมอาคาร พ.ศ. 2522 บังคับในเขตสุขาภิบาลเมืองพาน เนื่องจากมีการขยายตัวทั้งในด้านการก่อสร้างอาคารและการผังเมือง ตามประกาศกระทรวงมหาดไทยลงวันที่ 13 กรกฎาคม พ.ศ. 2528 โดยให้มีผลตั้งแต่วันที่ 26 กรกฎาคม ปีเดียวกัน
ต่อมาในปี พ.ศ. 2542 ได้มีพระราชบัญญัติเปลี่ยนแปลงฐานะสุขาภิบาลทั่วประเทศเป็นเทศบาลตำบล ตามประกาศในราชกิจจานุเบกษา เล่ม 116 ตอนที่ 9 ลงวันที่ 24 กุมภาพันธ์ 2542 มีผลใช้บังคับ เมื่อวันที่ 25 พฤษภาคม 2542 สุขาภิบาลเมืองพาน จึงเปลี่ยนแปลงฐานะเป็นเทศบาลตำบลเมืองพาน นับตั้งแต่นั้นเป็นต้นมา ซึ่งตามหลักการและเหตุผลการประกาศใช้พระราชบัญญัติฉบับนี้ ก็เพื่อให้สอดคล้องกับบทบัญญัติของรัฐธรรมนูญแห่งราชอาณาจักรไทย พ.ศ. 2540 และเป็นการกระจายอำนาจให้แก่องค์กรปกครองส่วนท้องถิ่น
ที่ตั้งและอาณาเขต
เทศบาลตำบลเมืองพาน มีลักษณะพื้นที่ยาวขนานไปกับถนนพหลโยธิน ความยาวด้านทิศเหนือจดทิศใต้ 2.80 กิโลเมตร ความยาวด้านทิศตะวันออกจดทิศตะวันตก ยาว 1.25 กิโลเมตร เป็นที่ราบลุ่ม มีลักษณะเป็นแอ่งกระทะ มีลำน้ำแม่ส้านไหลผ่านเข้ามาในเขตเทศบาล ในอดีตเป็นพื้นที่การเกษตรปลูกข้าวและพืชผักผลไม้ แต่ปัจจุบันพื้นที่การเกษตรกรรมได้ลดจำนวนลงเนื่องจากมีถนนพหลโยธินเป็นเส้นทางคมนาคม และขนส่งที่สะดวกทำให้ประชาชนหันมาประกอบอาชีพค้าขายและรับจ้างมากขึ้น
ประชากร
เทศบาลตำบลเมืองพาน มีจำนวนประชากรทั้งหมด 6,603 คน โดยแยกได้ดังนี้
เดอะสวีตเอสเคป (เพลง)
"เดอะสวีตเอสเคป" (The Sweet Escape) เป็นเพลงของนักร้อง นักแต่งเพลงชาวอเมริกัน เกว็น สเตฟานี จากสตูดิโออัลบัมชุด 2 ในชื่อเดียวกัน (2006) เพลงเขียนโดยสเตฟานี, เอค่อน และจอร์จิโอ ทุยน์ฟอร์ต เอค่อนที่เป็นนักร้องเช่นกัน ได้พัฒนาบีตของเพลงก่อนที่จะร่วมงานกับสเตฟานี เขาออกแบบเพลงโดยยึดจากผลงานเก่าของวงโนเดาต์ เพลง"เดอะสวีตเอสเคป" มีเนื้อหาขอโทษในการทะเลาะของคนรักสองคน และอธิบายถึงความฝันกับชีวิตที่น่าพอใจของพวกเขา ยังเป็นเพลงไตเติลแทร็ก ชื่อเพลงยังช่วยด้านการตลาดทั้งเพลงและสินค้าแฟชั่นของสเตฟานีอีกด้วย
เพลงได้รับเสียงวิจารณ์ด้านบวกเป็นส่วนใหญ่จากนักวิจารณ์เพลงร่วมสมัย ถึงแม้ว่าจะมีด้านลบบ้าง ในการเลือกเอค่อนมาร่วมร้องเพลง "เดอะสวีตเอสเคป" เป็นซิงเกิลที่ 2 ของอัลบัม ออกจำหน่ายเมื่อ 19 ธันวาคม ค.ศ. 2006 ประสบความสำเร็จด้านยอดขายทั้งในกระแสหลักและตลาดผู้ฟังผู้ใหญ่ เพลงติดท็อป 10 ในแทบทุกชาร์ต และติดอันดับ 1 ในนิวซีแลนด์ เพลงได้รับการเสนอชื่อเข้าชิงรางวัลแกรมมี่ครั้งที่ 50 สาขาการร่วมงานเพลงป็อปยอดเยี่ยม มิวสิกวิดีโอเล่าเรื่องราวที่สเตฟานีพยายามจะออกจากคุกทองคำ
โรงไฟฟ้าบางปะกง
โรงไฟฟ้าบางปะกง (Bangpakong Powerplant) เป็นโรงไฟฟ้าพลังความร้อนและพลังความร้อนร่วมของการไฟฟ้าฝ่ายผลิตแห่งประเทศไทย จัดเป็นโรงไฟฟ้าที่ใช้ก๊าซธรรมชาติจากอ่าวไทยแห่งแรก ประกอบด้วยโรงไฟฟ้าพลังความร้อน จำนวน 4 เครื่อง  (Thermal)  และโรงไฟฟ้าพลังความร้อนร่วม  (Combine)  จำนวน 4 เครื่อง รวมกำลังผลิตทั้งหมด 3,680,000 กิโลวัตต์ เป็นแหล่งผลิตกระแสไฟฟ้าขนาดใหญ่ของประเทศไทย
สถานที่ตั้ง
โรงไฟฟ้าบางปะกง ตั้งอยู่บริเวณริมฝั่งทางด้านซ้ายของแม่น้ำบางปะกงในเขตจังหวัดฉะเชิงเทรา เป็นโรงไฟฟ้าขนาดใหญ่บนเนื้อที่ 1,050 ไร่ ตัวโรงไฟฟ้าอยู่ห่างจากบริเวณปากแม่น้ำบางปะกง ย้อนขึ้นมาตามลำน้ำด้วยระยะทางประมาณ 11 กิโลเมตร อยู่ห่างจากกรุงเทพมหานครประมาณ 69 กิโลเมตร
การเดินทาง
โรงไฟฟ้าบางปะกงระยะทางห่างจากกรุงเทพฯ 69 กิโลเมตร สามารถใช้เส้นทางจากกรุงเทพฯ ไป บางนา-ตราด ได้ และเมื่อถึงจังหวัดฉะเชิงเทรา จะพบสะพานเทพหัสดินทร์ อีกประมาณ 1 กิโลเมตร จะพบป้ายชื่อโรงไฟฟ้าบางปะกง ให้เลี้ยวซ้าย ประมาณ 2.5 กิโลเมตร ก็จะถึงโรงไฟฟ้าบางปะกง
ประวัติ
โรงไฟฟ้าบางปะกง เริ่มดำเนินการก่อสร้างภายในปี พ.ศ. 2520 ถูกสร้างขึ้นเพื่อเป็นการตอบรับและสนองนโยบายของรัฐบาลในขณะนั้น ที่ต้องการพัฒนาแหล่งทรัพยากรธรรมชาติภายในประเทศ ให้เกิดประโยชน์สูงสุด แบ่งเป็นโรงไฟฟ้าพลังความร้อนและโรงไฟฟ้าพลังความร้อนร่วม ดำเนินการก่อสร้าง 2 ระยะ คือระยะเวลาช่วงที่ 1 ในปี พ.ศ. 2520 ซึ่งเป็นจุดเริ่มต้นการก่อสร้างโรงไฟฟ้าบางปะกงและระยะเวลาช่วงที่ 2 ในปี พ.ศ. 2530 - พ.ศ. 2531
กำลังผลิต
การไฟฟ้าฝ่ายผลิตแห่งประเทศไทย จึงเร่งวางแผนในการพัฒนาและเพิ่มแหล่งผลิตกระแสไฟฟ้า เพื่อตอบสนองต่อความต้องการของประเทศชาติ ในด้านความต้องการในการใช้กระแสไฟฟ้า รวมทั้งเป็นการเพิ่มความมั่นคงให้แก่ระบบการผลิตกระแสไฟฟ้าในประเทศไทย โรงไฟฟ้าบางปะกงในช่วงระยะเวลาที่ 2 โดยได้รับการอนุมัติโครงการการก่อสร้างจากคณะรัฐมนตรี และคณะกรรมการพัฒนาการทางเศรษฐกิจและสังคมแห่งชาติ ดำเนินการก่อสร้างในวันที่ 16 พฤษภาคม พ.ศ. 2531 และเริ่มดำเนินการก่อสร้างในเดือนตุลาคม พ.ศ. 2531 เป็นต้นไป
โรงไฟฟ้าบางปะกงระยะเวลาช่วงที่ 2 ประกอบด้วยโรงไฟฟ้าพลังความร้อนร่วม เครื่องที่ 3 - 4 กำลังผลิตขนาด 600,000 กิโลวัตต์
การดำเนินงานด้านสิ่งแวดล้อม
โรงไฟฟ้าบางปะกงคำนึงถึงสิ่งแวดล้อมและชุมชนรอบโรงไฟฟ้าเป็นส่วนใหญ่ จึงมีมาตราการปฏิบัติ 2 อย่าง ดังนี้ พร้อมทั้งสำรวจทัศนคติประชาชนโดยรอบโรงงานไฟฟ้า เพื่อให้อยู่ร่วมกันอย่างมีความสุข
อ้างอิง
Grean
ประโยชน์ของโรงไฟฟ้าบางประกง
การเดินทาง
รายงานสิ่งแวดล้อมฉบับประชาชน
มูลนิธิไทยคม เอฟเอคัพ 2554
การแข่งขันฟุตบอล มูลนิธิไทยคม เอฟเอคัพ ฤดูกาล 2554 เริ่มการแข่งขันรอบแรก ตั้งแต่วันที่ 20 เมษายน พ.ศ. 2554 แต่หลังจากจบการแข่งขัน รอบที่ห้าในเดือนตุลาคม เกิดอุทกภัยครั้งใหญ่ขึ้น ส่งผลให้ต้องเลื่อนการแข่งขัน ตั้งแต่รอบก่อนรองชนะเลิศออกไป โดยการแข่งขันนัดชิงชนะเลิศ จัดขึ้นในวันที่ 11 มกราคม พ.ศ. 2555 ที่สนามศุภชลาศัย กรีฑาสถานแห่งชาติ โดยตั้งแต่ฤดูกาลนี้เป็นต้นไป ทีมชนะเลิศจะได้สิทธิ เข้าแข่งขันรายการ เอเอฟซีแชมเปียนส์ลีก รอบคัดเลือกโดยอัตโนมัติ
รอบสอง
ทำการจับสลากวันศุกร์ที่ 27 พฤษภาคม ณ ห้องประชุมสมาคมฟุตบอล
รอบสี่
ทำการจับสลากวันศุกร์ที่ 5 สิงหาคม ณ ห้องประชุมสมาคมฟุตบอล
รอบก่อนรองชนะเลิศ
ทำการจับสลากวันศุกร์ที่ 2 ธันวาคม ณ ห้องประชุมสมาคมฟุตบอล
Cellaria
Cellaria เป็นสกุลของไบรโอซัวที่อยู่ในวงศ์ Cellariidae
สกุลนี้มีการกระจายทั่วโลก
สปีชีส์ในสกุลนี้ ได้แก่:
ปาล์มสปริงส์
ปาล์มสปริงส์ (Palm Springs) เป็นเมืองทะเลทรายในริเวอร์ไซด์เคาน์ตี รัฐแคลิฟอร์เนีย สหรัฐอเมริกา ตั้งอยู่ทางตอนใต้ของรัฐ ในหุบเขาโคเชลลา มีประชากรราว 42,807 คน (จากการสำรวจในปี ค.ศ. 2000)
บิมา ซาเตรีย การูดา
ภาพรวม
บิมา ซาเตรีย การูดา เป็นซีรีส์ซูเปอร์ฮีโร่ที่ได้รับแรงบันดาลใจจากคาเมนไรเดอร์ BLACKและคาเมนไรเดอร์ BLACK RX ซึ่งรู้จักกันในอินโดนีเซียในชื่อ "Ksatria Baja Hitam" ("อัศวินเหล็กดำ")
เรื่องย่อ
อาณาจักรชั่วร้าย VUDO นำโดย รัสปูติน หวังจะแผ่ขยายอาณาจักรของตนเอง ประกอบกับ มีนักวิทยาศาสตร์ 2 คน คือ Profesor Rudy Bramasakti และ Profesor Andri Iskandar ได้ประดิษฐ์เครื่องมือในการเชื่อมต่อโลกอีกมิติหนึ่ง ทำให้เปิดประตูเชื่อมต่อระหว่างโลก และอาณาจักร VUDO โดยรู้เท่าไม่ถึงการณ์ Profesor Rudy Bramasakti รับรู้ถึงหายนะของตนเองจึงพยายามพาครอบครัวหนีไปแต่ไม่ทัน ถูกสมุนของ VUDO ฆ่าตายหมดเหลือแต่ Ray Bramasakti รอดเพียงคนเดียว 21 ปีต่อมา Ray Bramasakti โตขึ้นและทำงานอยู่ในอยู่ซ่อมรถแห่งหนึ่ง โดยมี Randy Iskandar Randy Iskandar เป็นผู้ดูแล หลังจากที่ Ray สูญเสียพ่อ แม่ และน้องชาย Ray ได้รับอุปการะให้มาอยู่กับครอบครัวของ Randy ซึ่ง Randy ก็ดูแลและรัก Ray เหมือนน้องชาย Randy ยังมีน้องสาวอีกคนชื่อ Rena Iskandar ทั้ง Ray, Randy และ Rena อาศัยอยู่กับลุงชื่อ Paman Iwan ซึ่ง Paman Iwan ญาติอีกคนของ Profesor Andri Iskandar เป็นพ่อของ Randy และ Rena ภายหลังจากครอบครัว Ray ถูกฆ่าตาย พ่อของ Randy และ Rena ได้พาภรรยาหลบหนีไป โดยปัจจุบันยังไม่มีการติดต่อว่าอยู่ที่ใด Paman Iwan จึงรับอุปการะทั้ง Ray , Randy และ Rena รวมอยู่เป็นครอบครัวเดียวกับ VUDO ซึ่งใช้ชีวิตอบอุ่น จนมาวันหนึ่งโชคชะตาของ Ray Bramasakti ก็ถึงคราวพลิกผัน เมื่อ Ray ได้สัมผัสถึงการขอความช่วยเหลือของใครบางบนยอดตึกแห่งหนึ่ง เมื่อไปถึงพบว่ามีชายคนหนึ่งถูกรุมโดยสมุนของ VUDO Ray จึงเข้าช่วยแต่สู้ไม่ได้จึงเกือบถูกสมุนของ Vudo ทำร้าย ชายผู้นั้นจึงเข้าช่วย Ray จนตัวเองถูกทำร้ายและเกือบพลันตกตึก Ray คว้ามือได้ทันต่อก็ถูกสมุน ทุบตีจนเลือกออก แต่ Ray ก็ยังจับมือไว้แน่น เลือดของ Ray อาบแขนชายผู้นั้นปรากฏว่ามีประกายแสงสีแดงปรากฏขึ้น ขายผู้นั้นจึงรู้ว่าเขาได้พบคนที่กำลังตามหาแล้ว จึงหยิบหินสีแดงฝังเข้าไปที่หัวใจของ Ray และเกิดแสงสีแดงวาบขึ้นมาผลักสมุน VUDO กระเด็น และ Ray เกิดการเปลี่ยนร่างในชุดอัศวิน และสามารถช่วยชายผู้นั้นขึ้นมาได้ ชายผู้นั้นชื่อว่า Mikhail มาจากโลกในอีกมิติหนึ่ง และขอให้ Ray รับภารกิจสำคัญอย่างหนึ่งคือ ปกป้องโลก เรย์ปฏิเสธว่าเขาเป็นมนุษย์ธรรมดาจะช่วยโลกได้อย่างไร Mikhail อธิบายว่าทำได้ในนามของ Bima เพื่อ Red Power Stone ได้เลือก Ray แล้ว และเป็นชะตากรรมที่ Ray รับไป โดย Mikhail จะเป็นผู้แนะนำการใช้พลังในช่วงแรกให้Ray นั้นเป็นจุดเริ่มต้นการต่อสู้ของ Ray ในฐานะ นักรบครุฑา บิม่า
ภาคต่อ
Sartria Garuda Bima-x เป็นภาคต่อของ Bima Sartria Garuda ยังคงเป็นการร่วมทุนระหว่าง  Ishinomori กับสถานีโทรทัศน์ RCTI ของอินโดนีเซีย โดยมีเนื้อเรื่องต่อจากภาคแรก ออกแพร่ภาพในตอนพิเศษความความประมาณ 48 นาที ในวันที่ 7 กันยายน 2014
เนื่อเรื่อง
เรื่องราวของ “Satria Garuda BIMA X” จะเกิดขึ้นหลังจากจบเรื่องราวการต่อสู้กับพ่อมดรัสปูตินแห่งอาณาจักรคู่ขนานแห่งความมืด “วูโด้”(Vudo) พวกของเรย์ก็กลับไปใช้ชีวิตในร้านซ่อมมอเตอร์ไซด์เล็กๆของพวกเขา แต่แล้ววันหนึ่ง ก็มีผู้นำแห่งอาณาจักรคู่ขนานแห่งความมืดวูโด้กลุ่มใหม่ นำโดย “แบล็คลอร์ด” (Black Lord) เข้ามารุกรานโลกอีกครั้ง แต่ด้วยพลังอำนาจที่เหนือกว่าของกลุ่มขุนพลปีศาจ “เดธแฟนท่อม” (Death Phantom) กลุ่มสามปีศาจขุนพลคู่กายของแบล้คลอร์ด ก็ทำให้เรย์ และ เรซา พ่ายแพ้ย่อยยับ อีกทั้ง “หินแห่งพลัง: เมร่า” (Powerstones : Mera) อันเป็นขุมพลังของบีม่าได้ถูกทำลายย่อยยับลงในงานนี้ด้วย แต่ในวิกฤติ ยังมีโอกาส เรย์ได้รับขุมพลังใหม่จากนักรบครุฑาผู้ปกป้องโลกในตำนานเมื่อหลายพันปีก่อนที่ติดอยู่ในมิติคู่ขนาน เขาได้มอบพลังของ “หินแห่งพลัง : เมร่า”(สีแดง)ชิ้นใหม่ และกลายเป็น “บีม่า เอ็กซ์” (Bima-X) นักรบครุฑาแห่งเปลวเพลิง และหน้าที่ที่นอกจากการปกป้องโลกแล้ว ก็คือการตามหา “หินแห่งพลัง”ที่เหลืออีก 6 ชิ้น ซึ่งก็เป้นไอเทมที่เหล่าวูโด้ต้องการเพื่อปลุกพลังปีศาจของแบล็คลอร์ด
หินแห่งพลัง
นอกจากชิ้นที่เรย์ครอบครองแล้ว ก็จะมีอีก 6 ชิ้น ได้แก่
ท่านผู้นำ & คนทำหนัง
ท่านผู้นำ & คนทำหนัง (อังกฤษ: The Lovers & The Despot) คือ ภาพยนตร์สารคดีกำกับโดย รอส แอดัม และ โรเบิร์ต แคนแนน เล่าเรื่องราวของ ชิน ซัง-อก และ ชเว อึน-ฮี ผู้กำกับภาพยนตร์และนักแสดงหญิงชาวเกาหลีใต้ ที่ถูกลักพาตัวไปประเทศเกาหลีเหนือในช่วงปลายคริสต์ทศวรรษที่ 1970 เพื่อให้ทำหน้าที่พัฒนาวงการภาพยนตร์เกาหลีเหนือตามความต้องการของ คิม จ็อง-อิล ลูกชายของ คิม อิล-ซ็อง ประธานาธิบดีเกาหลีเหนือในขณะนั้น โดยเรื่องราวในภาพยนตร์ถูกถ่ายทอดผ่านการให้สัมภาษณ์ของชเวและบุคคลที่แวดล้อมตัวเธอและเหตุการณ์ดังกล่าว เช่น ชิน ช็อง-คยุน กับ ชิน มยุง-คิม บุตรชายและบุตรสาวของชินและชเว ปีแยร์ รีซีย็อง นักสร้างภาพยนตร์ชาวฝรั่งเศสผู้อยู่ร่วมสมัยกับชิน จัง จิน-ซ็อง กวีชาวเกาหลีเหนือที่เคยทำงานให้กับ คิม จ็อง-อิล ฯลฯ นอกจากนั้น ภาพยนตร์ยังใช้ข้อมูลจากเทปบันทึกเสียงบทสนทนาระหว่าง ชิน ซัง-อก กับ คิม จ็อง-อิล ด้วย
ภาพยนตร์เรื่องนี้ได้รับการเสนอชื่อเข้าชิงรางวัล 3 รางวัลในปี พ.ศ. 2559 ได้แก่ รางวัล Greg Gund Memorial Standing Up ของเทศกาลภาพยนตร์นานาชาติคลีฟแลนด์ รางวัลภาพยนตร์สารคดีขนาดยาวยอดเยี่ยม ของเทศกาลภาพยนตร์นานาชาติเอดินบะระ และรางวัลแกรนด์จูรี ของเทศกาลภาพยนตร์ซันแดนซ์ ในสาขาสารคดีสายเวิร์ลด์ซีเนมา
เนื้อเรื่องย่อ
ชิน ซัง-อก และ ชเว อึน-ฮี คือผู้กำกับภาพยนตร์และนักแสดงหญิงชาวเกาหลีใต้ ที่มีชื่อเสียงอย่างมากในช่วงคริสต์ทศวรรษที่ 1970 ทั้งคู่ร่วมงานภาพยนตร์ด้วยกันหลายเรื่องจนเกิดความสัมพันธ์ลึกซึ้งและแต่งงานกัน แต่เนื่องจากปัญหาหนี้สินจากงานภาพยนตร์และปัญหาชู้สาวของชิน ทำให้ทั้งคู่หย่าร้างกันและเข้าสู่ช่วงตกต่ำในเวลาต่อมา
ในปี พ.ศ. 2521 ชเวได้รับการติดต่อจากหญิงคนหนึ่งให้เดินทางไปฮ่องกงเพื่อไปเจรจาธุรกิจกับเศรษฐีผู้หนึ่งที่ต้องการเธอมาแสดงภาพยนตร์ เธอเดินทางไปตามคำเชิญดังกล่าว แต่แล้วก็ถูกลักพาตัวไปยังประเทศเกาหลีเหนือ (หญิงที่ติดต่อกับเธอในตอนแรกได้รับการเปิดเผยภายหลังว่าเป็นสายลับของเกาหลีเหนือ) เมื่อเดินทางไปถึงเกาหลีเหนือ เธอได้พบกับ คิม จ็อง-อิล ลูกชายของ คิม อิล-ซ็อง ประธานาธิบดีเกาหลีเหนือในขณะนั้น เธอให้สัมภาษณ์ในภาพยนตร์เรื่องนี้ว่า คิม จ็อง-อิล ให้การต้อนรับเป็นอย่างดีและให้เกียรติเธออย่างมาก แต่ขณะเดียวกันก็ข่มขู่ว่า หากเธอทรยศก็จะถูกกำจัดทิ้งทันที
ไม่นานหลังจากการหายตัวไปของชเว ชินได้เดินทางไปฮ่องกงเพื่อตามหาเธอ แต่ก็ถูกลักพาตัวไปเกาหลีเหนือเช่นกัน โดยถูกกักขังและถูกปลูกฝังอุดมการณ์เกาหลีเหนืออยู่เป็นเวลา 4 ปี ก่อนที่จะถูกปล่อยตัวออกมา และได้พบกับชเวอีกครั้ง
หลังจากที่ชินได้รับอิสระอยู่ในประเทศเกาหลีเหนือ คิม จ็อง-อิล ได้ร้องขอให้ชินและชเวช่วยพัฒนาวงการภาพยนตร์เกาหลีเหนือให้อยู่ในระดับโลก เนื่องจากคิมมองว่า ภาพยนตร์เกาหลีเหนือในขณะนั้นคุณภาพต่ำเมื่อเทียบกับภาพยนตร์ของเกาหลีใต้ และมีแต่ภาพยนตร์โฆษณาชวนเชื่อที่เน้นแต่การเชิดชูผู้นำและบีบน้ำตาผู้ชมมากเกินไป
แต่ขณะเดียวกัน ภาพยนตร์เรื่องนี้ก็แสดงให้เห็นว่า ทั้งชเวและชินมีความต้องการที่จะหลบหนีออกจากเกาหลีเหนืออยู่ตลอดเวลา เนื่องจากทั้งคู่รู้สึกไม่ปลอดภัยและคิดเสมอว่าเมื่อไรที่ คิม จ็อง-อิล ไม่ต้องการพวกเขา พวกเขาก็อาจจะถูกกำจัดทิ้งได้
จนกระทั่งปี พ.ศ. 2529 ระหว่างที่ทั้งคู่พำนักในกรุงเวียนนา ประเทศออสเตรีย เพื่อไปสร้างภาพยนตร์ให้กับ คิม จ็อง-อิล ทั้งชเวและชินก็หลบหนีจากการควบคุมของเจ้าหน้าที่เกาหลีเหนือได้สำเร็จ
เมวาสแตติน
เมวาสแตติน (Mevastatin) (ชื่ออื่น C ompactin, ML-236B ) เป็นยาลดระดับไขมันในกระแสเลือดกลุ่มสแตติน ซึ่งคัดแยกได้จากเชื้อรา Penicillium citrinum ที่มักพบในพืชตระกูลส้ม, เครื่องเทศ, และธัญพืช
ประวัติการค้นพบ
เมวาสแตตินเป็นยาที่ได้จากการคัดแยกสารที่ได้จากเชื้อรา Penicillium citrinum โดยเอริกะ เอ็นโดะ (Akira Endo) ในปี ค.ศ. 1970 จากนั้นเอ็นโดะได้ศึกษาคุณสมบัติของสารที่แยกได้นี้จนพบว่าสารดังกล่าวมีฤทธิ์ในการยับยั้งการทำงานของเอนไซม์สำคัญในกระบวนการสังเคราะห์คอเลสเตอรอลที่มีชื่อว่า HMG-CoA reductase  ซึ่งเป็นกลไกการออกฤทธิ์ของยาลดไขมันในกระแสเลือดที่รู้จักกันดีในปัจจุบันภายใต้ชื่อ ยากลุ่มสแตติน  จากข้อมูลการศึกษาทางคลินิกที่ทำการศึกษาในญี่ปุ่นในปี ค.ศ. 1970 พบว่า เมวาสแตตินอาจถูกพิจารณาให้ใช้เป็นยาทางเลือกแรกในการรักษาภาวะไขมันในกระแสเลือดสูง  แต่ยาดังกล่าวก็ยังไม่เคยถูกวางจำหน่ายในท้องตลาดเลยจนกระทั่งปัจจุบัน
นอกจากนี้ ในปี คศ. 1976 นักวิทยาศาสตร์ชาวอังกฤษกลุ่มหนึ่งก็สามารถแยกสารประกอบที่มีชื่อว่า คอมเพคติน (Compactin) ได้จากสารเมทาบอไลต์ของเชื้อรา Penicillium brevicompactum ซึ่งต่อมาทราบว่าสารดังกล่าวนั้นเป็นสารชนิดเดียวกันกับเมวาสแตติน อย่างไรก็ตาม นักวิทยาศาสตร์กลุ่มดังกล่าวนั้นมุ่งเน้นศึกษาคุณสมบัติในการต้านเชื้อราของสารที่ค้นพบเป็นหลัก ไม่ได้มุ่งเน้นศึกษาฤทธิ์ในการยับยั้งเอนไซม์ HMG-CoA reductase แต่อย่างใด
การศึกษาคลินิก
จนถึงปัจจุบัน ยังไม่มีการทำการศึกษาถึงผลของเมวาสแตตินในมนุษย์ อย่างไรก็ตาม จากการศึกษาในหลอดทดลอง (in vitro) พบว่า เมวาสแตตินมีคุณสมบัติในการต้านการเพิ่มจำนวนของเซลล์ (Ant iproliferative properties)
นอกจากนี้ ผลการศึกษาทางในหลอดทดลองพบว่า เมวาสแตตินในขนาดสูงมีคุณสมบัติในการยับยั้งการเจริญเติบโตและการแบ่งเซลล์ของเซลล์เมลาโนมา (Melanoma cell) ได้.
จังหวัดลาเนาเดลนอร์เต
จังหวัดลาเนาเดลนอร์เต (เซบัวโน: Amihanang Lanao, มาราเนา: Ranao Pangotaraan) เป็นจังหวัดในเขตฮีลากังมินดาเนา ประเทศฟิลิปปินส์ เมืองศูนย์กลางคือตูโบด ในปี ค.ศ. 2015 ตัวจังหวัดมีประชากร 676,395 คน
ภายในตัวจังหวัด มีนครหนาแน่นอย่างอีลีกัน ซึ่งปกครองอย่างเป็นอิสระจากตัวจังหวัด
มุรุท-ชันชีรา
มุรุท-ชันชีรา (Murud-Janjira; ) เป็นป้อมและสถานที่ท่องเที่ยวบนเกาะนอกชายฝั่งของเมืองมุรุท อำเภอรายคท รัฐมหาราษฏระ ประเทศอินเดีย เข้าใจกันว่าคำว่า "ชันชีรา" ไม่ได้มาจากภาษาของอินเดีย แต่น่าจะมาจากภาษาอาหรับ จาญีรา (Jazeera) แปลว่าเกาะ ส่วนมุรุท มาจากภาษากงกณีซึ่งเป็นคำที่ไม่ปรากฏในภาษามราฐีปัจจุบัน
ประเทศเซียร์ราลีโอนในโอลิมปิกฤดูร้อน 2020
ประเทศเซียร์ราลีโอน จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น เดิมกำหนดจัดขึ้นระหว่างวันที่ 24 กรกฎาคม - 9 สิงหาคม พ.ศ. 2563 การแข่งขันได้เลื่อนออกไปเป็น 23 กรกฎาคม - 8 สิงหาคม พ.ศ. 2564 เนื่องจากการระบาดของไวรัสโควิด -19 คณะกรรมการโอลิมปิกแห่งประเทศเซียร์ราลีโอนได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
ตำบลโนนไทย
การปกครองส่วนท้องถิ่น
พื้นที่ของตำบลโนนไทย อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
จักรพรรดินีถ่วน เทียน
จักรพรรดินีถ่วน เทียน (Thuận Thiên, 4 มกราคม 1769 – 6 พฤศจิกายน 1846) จักรพรรดินีองค์ที่ 2 ของ จักรพรรดิซา ล็อง แห่ง เวียดนาม และพระราชมารดาของ จักรพรรดิมิญ หมั่ง
BD+14°4559 b
BD+14°4559 b เป็นดาวเคราะห์นอกระบบที่อยู่ห่างจากโลกประมาณ 158 ปีแสงตั้งอยู่ในกลุ่มดาวม้าบิน โคจรรอบดาวฤกษ์ BD+14°4559 มีมวล 147% ของดาวพฤหัสบดี และใช้เวลา 0.74 ปีโลกโคจรรอบดาวฤกษ์ ดาวเคระาห์ดวงนี้ค้นพบเมื่อวันที่ 10 มิถุนายน ค.ศ. 2009
แป้งข้าวโพด
แป้งข้าวโพด (corn starch, cornflour หรือ maize starch) เป็นแป้งที่ได้จากส่วนเมล็ดของข้าวโพด นิยมใช้ในการเพิ่มความข้นของซอสหรือซุปเนื่องจากให้เนื้อที่ใสกว่าแป้งชนิดอื่น และเป็นวัดถุดิบในการทำน้ำเชื่อมข้าวโพดอีกด้วย
มัน
มัน (Devil Killer) ภาพยนตร์ไทยแนวบู๊ผลงานเรื่องแรกจากค่ายเดชากรณ์ภาพยนตร์โดย บัญญัติ เดชากรณ์ ออกฉายครั้งแรกเมื่อ พ.ศ. 2518 กำกับการแสดงโดย เปี๊ยก มีคุณสุต นำแสดงโดย สมบัติ เมทะนี ในบท จ่าเยี่ยม ยอดยิ่ง และ นาท ภูวนัย ในบท โจม ร่วมด้วย อรัญญา นามวงศ์ อีกทั้งยังเป็นการพลิกบทบาทครั้งสำคัญของ ดามพ์ ดัสกร ในการมารับบทเป็นคนดีในบท ไพร ศัตรูของโจมหรือนาทก่อนที่จะกลายมาเป็นเพื่อนและผู้ช่วยของโจมในภายหลัง
ภาพยนตร์เรื่องนี้ประสบความสำเร็จอย่างมากทำให้ เปี๊ยก มีคุณสุต ผู้กำกับภาพยนตร์เรื่องนี้ได้สร้างภาคต่อของภาพยนตร์เรื่องนี้ในชื่อ กำนันเหี้ยม ใน พ.ศ. 2520
เนื้อเรื่อง
เรื่องราวของ โจม (นาท) ที่ต้องร่วมมือกับ จ่าเยี่ยม ยอดยิ่ง (สมบัติ) หัวหน้าสถานีตำรวจไศลดงคนใหม่ในการทำลายอิทธิพลของ โรม อินทนนท์ (ทักษิณ) ที่มี ทศ (กฤษณะ) เป็นมือขวาซึ่งมีส่วนในการตายของครอบครัวของโจม
ทีฟา ล็อกฮาร์ท
ทีฟา ล็อกฮาร์ท (Tifa Lockhart; ティファ・ロックハート (Tifa Rokkuhāto)) เป็นตัวละครจากเกม ไฟนอลแฟนตาซี VII และภาพยนตร์การ์ตูน ไฟนอลแฟนตาซี VII แอดเวนต์ชิลเดรน หญิงสาวผู้รอคอยคำสัญญา ผู้เป็นหนึ่งในกลุ่ม อะวาลานช์ ที่ต่อต้านและคอยขัดขวางการสร้างเตาปฏิกรณ์พลังงานมาโกะ ของ ชินระ คัมพานี เพื่อดูดพลังงานจากแกนโลกขึ้นมาใช้ เธอเป็นผู้คืนความทรงจำบางส่วนให้กับคลาวด์
สมเด็จพระราชินีนาถเตรีอีมาเอวารูอาที่ 3
สมเด็จพระราชินีนาถเตรีอีมาเอวารูอาที่ 3 เป็นพระราชธิดาพระองค์ที่ 3 ในพระเจ้าตามาโตอาที่ 5 แห่งราอีอาเตอากับเจ้าหญิงโมเอ-อา-ไม พระองค์ทรงครองราชย์บัลลังก์บอราบอราหลังจากที่สมเด็จพระราชินีนาถเตรีอีมาเอวารูอาที่ 2 แห่งบอราบอรา พระราชปิตุจฉาของพระองค์สวรรคต พระองค์ทรงราชาภิเษกสมรสกับเจ้าชายฮีโนอี-อา-ตูอา โปมาเร เมื่อวันที่ 9 มกราคม ค.ศ. 1884 และทรงอย่าในปี ค.ศ. 1887 พระองค์ทรงมีพระราชธิดา 2 พระองค์ ได้แก่ เจ้าฟ้าหญิงเรฮู-เรฮู ตูเฮอีอาวาและเจ้าฟ้าหญิงอีตีอา ตูเฮอีอาวา
สกิ๊ดส์
สกิ๊ดส์ (Skids) ชื่อตัวละครจากเรื่อง ทรานส์ฟอร์มเมอร์ส
กาแล็คซี่ ฟอร์ซ
สกิ๊ดส์ ชาวดาวสปีเดียร์ เขาเข้าร่วมกับกลุ่มไซเบอร์ทรอนพร้อมกับ ออโต้ แลนเดอร์ เนื่องจากเอ็กซิเรี่ยนได้ให้ความช่วยเหลือพวกเขาในระหว่างที่กำลังสำรวจดาวสปีเดียร์
สกิ๊ดส์ เป็นเด็กหนุ่มที่มีอัธยาศัยดีและเคารพผู้ใหญ่ แต่ด้วยความที่เขาอายุน้อยที่สุดทำให้เขามักแสดงอาการอยากรู้อยากเห็นในทุกๆเรื่อง
ฉบับคนแสดง
สกิ๊ดส์ ให้เสียงภาษาไทยโดย โอม เปล่งขำ สกิ๊ดส์คือหุ่นยนต์วัยรุ่นสุดโจ๋ฝ่ายออโต้บ็อทส์ และเป็นพี่น้องกับ มัดแฟล็ปส์ สกิ๊ดส์เป็นพวกหลงตัวเอง คิดว่าตัวเองฉลาดกว่ามัดแฟล็ปส์ เขาพยายามทำตัวเป็นผู้ใหญ่แต่สุดท้ายก็ไม่สามารถหยุดพล่ามได้ สกิ๊ดส์ ได้มีส่วนร่วมในการปราบหุ่นยนต์ดีเซ็ปติคอนส์ที่ เซี่ยงไฮ้ สกิ๊ดส์ได้รับบาดเจ็บเล็กน้อยขณะที่ไปเขาตามล่า ไซด์เวย์ส (SIDEWAYS) หุ่นยนต์ดีเซ็ปติคอนส์ที่ซ่อนตัวอยู่กับ ดีโมลิชเชอร์ (DEMOLISHER) เมื่อหลังจากเสร็จสิ้นภารกิจที่เซี่ยงไฮ้แล้ว สกิ๊ดส์ได้เปลี่ยนการแปลงร่าง จากเดิมที่แปลงร่างเป็นรถไอศกรีม มาแปลงร่างเป็นรถ เชฟโรเล็ตบีท สีเขียว แทน
จนต่อมาศึกใหญ่ระหว่าง ออโต้บ็อทส์และดีเซ็ปติคอนส์เกิดขึ้นอีกครั้ง อ็อพติมัส ไพรม์(OPTIMUS PRIME)ถูกเม็กกาทรอน(MEGATRON)ฆ่าตาย แซม วิทวิคกี้ มิเคล่า และบัมเบิลบี-สกิ๊ดส์-มัดแฟล็ปส์ ต้องหนีไปหลบอยู่ที่ปลอดภัย เนื่องจากแซมได้ถูกตราหน้าว่าเป็นผู้ต้องหา โดยฝีมือของ เดอะ ฟอลเลน (THE FALLEN) เพื่อต้องการให้ทหารทุกหน่วยค้นหาตัวแซม วิทวิคกี้ เดอะ ฟอลเลนจึงแฮ็คเข้าไปในดาวเทียมเพื่อให้ภาพเข้าสถานีทั่วโลก และประกาศกร้าวว่าจะทำลายโลกนี้เมื่อใดก็ได้หากไม่ส่งตัวแซม วิทวิคกี้มาให้
ไม่นานพวกเขาได้เจอกับ เจ็ทไฟร์ (JETFIRE) เจ็ทไฟร์สร้างสะพานเชื่อมมิติพาทุกคนไปยังที่อียิปต์ เพื่อตามหาแม็ททริกซ์แห่งจิตพลังผู้นำ สิ่งที่สามารถฟื้นคืนชีพอ็อพติมัส ไพรม์ ได้ หลังจากแซม วิทวิคกี้ได้แมททริกซ์มาแล้ว หน่วยจู่โจมลับ เนสท์(NEST) ได้ส่งกำลังมาช่วยเพื่อถ่วงเวลาให้แซมไปถึงร่างอ็อพติมัสพอดี แต่ระหว่างทางไปหาอ็อพติมัสอยู่นั้นสตาร์สครีมยิงระเบิดใส่เพื่อไม่ให้แซมไปถึงร่างอ็อพติมัส แต่ก็รอดมาได้อย่างหวุดหวิด ทุกคนก็แยกกัน แซม วิทวิคกี้ ไปกับมิเคล่า บัมเบิลบีล่อดีเซ็ปติคอนส์ไปทางอื่น ส่วน สกิ๊ดส์ มัตแฟล็ปส์ เจ้าหน้าที่ซิมมอนส์ และลีโอ เพื่อนของแซม แยกกันไปอีกทางหนึ่ง จนทั้ง 4 เจอกับดีวาสเตเตอร์ (DEVASTATOR) หุ่นยนต์ยักษ์ สูง 46 ฟุต จนทำให้สกิ๊ดส์ มัดแฟล็ปส์ เจ้าหน้าที่ซิมมอนส์ และลีโอ ตกอยู่ในอันตราย มัดแฟล็ปส์ถูกดีวาสเตเตอร์กินเข้าไป แต่ทะลุออกมาได้ สกิ๊ดส์และมัดแฟล็ปส์ต่างจัดการดีวาสเตเตอร์ด้วยกัน แต่ดีวาสเตเตอร์แค่ได้รับบาดเจ็บเท่านั้น จนทหารได้ยิงดีวาสเตเตอร์ตาย หลังจากนั้นออโต้บ็อทส์เป็นฝ่ายมีชัย
คลาวด์ สไตรฟ์
คลาวด์ สไตรฟ์ (クラウド・ストライフ; Cloud Strife) เป็นตัวละครเอกจากเกมไฟนอลแฟนตาซี VII มีดาบขนาดใหญ่เป็นอาวุธ และมีมอเตอร์ไซค์ ฮาดีเดโทนา/เฟนริล เป็นพาหนะ
ประวัติ
คลาวด์ ชายหนุ่มผู้สูญเสียความทรงจำ ปรากฏตัวในชุดโซลเยอร์ ของชินระ คัมพานีพร้อมกับบัสเตอร์ซอร์ด เขาใช้ชีวิตในฐานะอดีตโซลเยอร์ first class ผู้หยิ่งทรนง เขาตัดขาดจากชินระเป็นทหารรับจ้างช่วยอวาลันช์ต่อสู้ชินชั่วคราว ไร้อุดมการณ์ปกป้องดวงดาวหรือช่วยใคร แค่รับงานตามคำขอร้องของทีฟาแล้วรับค่าจ้างจากแบเร็ต วอลเลซ หัวหน้ากลุ่มอวาลันช์หลังงานเสร็จเพียงเท่านั้น ทีฟาพยายามรั้งตัวให้อยู่กับเธอนานที่สุด แต่เพราะความทรงจำที่บิดเบี้ยวไปทำให้ความสัมพันธ์ของทั้งสองคนไม่เหมือนแต่ก่อนอีกต่อไปแล้ว เขาจำได้ลางๆเพียงแค่ว่าทีฟาคือเอนสมัยเด็ก ที่เคยสัญญาไว้ในตอนเด็กๆว่าเมื่อเธอตกอยู่ในอันตรายเขาจะกลับมาช่วย
ความแข็งแกร่งที่คนอื่นได้เห็นนั้นคือเปลือกนอกของคลาวด์ แต่ที่จริงแล้ว คลาวด์ทั้งอ้างว้าง โดดเดี่ยว โหยหาความรักและความสนใจจากคนรอบข้าง ในวัยเด็กด์ต้องการให้คนอื่นๆให้ความสนใจแก่ตัวเขาบ้าง โดยเฉพาะ ทีฟา ล็อกฮาร์ท เด็กผู้หญิงข้างบ้านที่เขาแอบชอบ จึงตั้งเป้าหมายออกเดินทางไปยังมิดการ์เพื่อเข้าสมัครเป็นโซลเยอร์ที่เก่งเหมือนเซฟิรอธเพื่อปกป้องทีฟา แม้จะฟังดูเป็นความฝันอันยิ่งใหญ่เกินเอื้อม(แค่ต้องการให้คนสนใจ) แต่พอไปมิดการ์ เป็นแค่การ์ด ระดับล่างที่มีฝีมือเท่านั้น ตอนทำภารกิจจะใส่ชุดการ์ด แต่ไม่สวมหมวกปิดหน้าเหมือนคนอื่น สนิทกับแซ็คโวลเยอร์ first class(เพราเป็นเด็กบ้านนอกเหมือนกัน) แต่พอกลับมาบ้านเดจะใส่หมวกปิดตัวตนไม่ให้ใครรู้ โดยเฉพาะทีฟาเพราะตนอายไม่กล้าสู้หน้า พอเซฟิรอธเป็นบ้าเผาหมู่บ้านฆ่าทุกคน ตนปกป้องทีฟาได้จนเซฟิรอธตกลงไปในเตามาโคร ตนกับแซ็คที่บ้านเจ็บสาหัสถูกส่งตัวไปแมนชั่นของโฮโจ ขังในหลอดทดลองถูกฉีดมาโครมากเกินไปกับเซลล์ของเจโนวา 4 ปีต่อมา แซ็คเผลอตื่นไร้ผลข้างเคียง ช่วยมาออกเปลี่ยนใส่ชุดโซลเยอร์ first class พราะชุดเก่าเปื้อนมาโคร แต่ตนที่โคม่าเพราะอ่อนแอกว่าแซ็คจึงอยู่ในสภาพผัก ถูกแซ็คพาช่วยหนีจากชินระกับเจเนนิสหลายเดือน พอแซ็คสะสางเรื่องเสร็จรีบพาไปมิดการ์ดวางแผนไปทำงานเป็นทหารรับจ้างต่อ แต่ทหารชินระนับพันขวางทาง แซ็คสู้ปกป้องตนจนเสียชีวิต แซ็คก่อนตายได้คุยตนที่ได้สติกลับมาพอดี ตนรับฝากบัสเตอร์ซอร์ดกับความฝันเดินมามิดการ์พบทีฟามาเข้ารับกับยอวาลันช์นับแต่นั้น
สตรอเบอรี่ พานิค!
สตรอเบอรี่ พานิค! ( เป็นการ์ตูนญี่ปุ่นที่แต่งโดยซากุระโกะ คิมิโนะ และวาดภาพประกอบโดยนามุจิ ทาคุมิ มีเนื้อหาเกี่ยวกับการดำเนินชีวิตของเด็กผู้หญิงวัยรุ่นในโรงเรียนมัธยมปลาย รวมถึงมีเนื้อหาเกี่ยวกับความสัมพันธ์แบบยูริของตัวละครในเรื่อง
สตรอเบอรี่ พานิค! ตีพิมพ์ในฉบับหนังสือการ์ตูนครั้งแรกโดยสำนักพิมพ์ MediaWorks เมื่อ 30 กันยายน พ.ศ. 2548 หลังจากนั้นได้มีการนำเรื่องนี้มาสร้างเป็นไลท์โนเวลจำนวน 3 เล่ม และภาพยนตร์การ์ตูนโทรทัศน์ 26 ตอน
จูดาส (เพลง)
จูดาส หรือ ยูดาส (Judas) เป็นเพลงบันทึกโดยศิลปินอเมริกา เลดีกากา เพลงยูดาสได้เปิดตัวทั้วโลกในวันที่ 15 เมษายน พ.ศ. 2554 แต่งและร้องโดยเลดีกากา เป็นเพลงที่พูดถึงผู้หญิงในความรักในอดีตและคนที่ทรยศพระเยซู จูดาสมีเสียงร้องคล้ายกับซิงเกิ้ลก่อนหน้านี้เช่น"Poker face", "Love Game", "Bad Romance" และ "Alejandro" ทำนองการร้องก็คล้ายกับเพลงบอร์นดิสเวย์ซึ่งเนื้อหาในมิวสิกวิดีโอโดยนำเนื้อหาในพระคัมภีร์ไบเบิลมาแสดงในแบบของเธอ ซึ่งกาก้าแสดงเป็นแมรี แม็กดาเลน และมี Norman Reedus แสดงเป็นยูดาส ซึ่งทำให้ผู้นับถือศาสนาคริสต์นิกายคาทอลิกไม่พอใจอย่างมากที่กาก้านำพระคัมภีร์มาหาผลประโยชน์ใส่ตัว และบอกว่าจะทำการยื่นฟ้องหลังจากมิวสิกวิดีโอยูดาสออก
มิวสิกวิดีโอ
มิวสิกวิดีโอของเพลงจูดาสได้ลงในเว็บไซต์ยูทูบ เมื่อวันที่ 3 พฤษภาคม 2554 โดยเนื้อหาในมิวสิควีดีโอเป็นเรื่องราวของแมรี่ แม็กดาเลน จูดาส พระเยซู โดยได้รับแรงบันดารใจจากเรื่องราวในพระคัมภีย์ไบเบิ้ล โดยเล่าถึงการทรยศของจูดาส ที่ขายพระเยซูให้กับพวกทหาร โดยสถานที่ใช้ถ่ายทำมิวสิควีดีโอคือ ยูนิเวอร์เซล สตูดิโอ ฮอลลีวูด
รายชื่อเพลง
Digital download
German CD single
Bonus track single
Judas – The Remixes Part 2
เกิลส์แพลนเน็ต 999
เกิลส์แพลเน็ต 999 (걸스플래닛999: 소녀대전; Girls Planet 999: The Girls Saga) เป็นรายการเรียลลิตีโชว์ของประเทศเกาหลีใต้ ออกอากาศครั้งแรกเมื่อวันที่ 6 สิงหาคม 2564 ทางสถานีโทรทัศน์เอ็มเน็ต ออกอากาศทุกวันศุกร์ เวลา 18:20 น. (ไทย) เป้าหมายของการแข่งขันคือการเปิดตัวกลุ่มศิลปินหญิง (เกิร์ลกรุ๊ป) ที่มีสมาชิก 9 คน ซึ่งประกอบด้วยเด็กฝึกจากประเทศจีน ญี่ปุ่น และเกาหลีใต้
ในเดือนมกราคมถึงกุมภาพันธ์ 2564 ได้มีการเปิดทดสอบความสามารถ จากผู้สมัคร 13,000 คน คัดเลือกจนเหลือผู้เข้าแข่งขันทั้งหมด 99 คน ซึ่งผู้เข้าแข่งขัน 99 คนนี้จะถูกแบ่งออกเป็นสามกลุ่ม กลุ่มละ 33 คน ได้แก่ กลุ่ม K (Korea) กลุ่ม C (China) และกลุ่ม J (Japan)
ในตอนสุดท้ายเมื่อวันที่ 22 ตุลาคม 2564 รายการได้ออกอากาศสดและประกาศสมาชิก 9 คนสุดท้ายที่จะได้เปิดตัวกับเคปเลอร์ (Kep1er)
แนวคิดและรูปแบบ
จากการทำงานร่วมกันระหว่างเอ็มเน็ตกับแอปพลิเคชันยูนิเวิร์ส ฐานช่องทางใหม่ของเอ็นซีซอฟต์ เกิดเป็นแก่นเรื่อง "ดวงดาว" ของรายการ ซึ่งจะแตกต่างจากรายการเซอร์ไววัลของสถานีโทรทัศน์เอ็มเน็ตที่ผ่านมา เนื่องจากประเทศอื่น ๆ ทั่วโลกจะสามารถเข้าร่วมการโหวตได้ ในขณะที่รายการเซอร์ไววัลอื่นมีเพียงผู้ชมในประเทศเกาหลีที่เข้าร่วมการโหวตได้เท่านั้น ผู้ที่เข้าร่วมการโหวตทั้งหมดจะถูกเรียกว่า "ผู้พิทักษ์แพลเน็ต" อย่างไรก็ตาม คะแนนโหวตจากประเทศเกาหลียังคงคิดเป็นส่วนใหญ่คือร้อยละ 50
ในรายการจะแบ่งผู้เข้าแข่งขันออกเป็นกลุ่มละ 3 คน เป็นชาวเกาหลี จีน ญี่ปุ่นอย่างละคน เรียกว่า "เซลล์" ซึ่งหากเซลล์ใดที่มีคะแนนโหวตต่ำก็จะตกรอบทั้งเซลล์ทันที ทำให้เป็นการเพิ่มความเสี่ยงที่จะถูกคัดออก จึงมีการจัดอันดับที่มีคะแนนโหวตรายบุคคลสูงสุด 9 คน เรียกว่า "แพลเน็ต ท็อป 9" (Planet Top 9) ผู้เข้าแข่งขันทั้ง 9 คนนี้สามารถจัดสมาชิกเซลล์ของตนใหม่เพื่อลดโอกาสในการถูกคัดออกของตนเอง เมื่อสิ้นสุดการแข่งขัน ผู้เข้าแข่งขันที่ได้รับการโหวตสูงสุด 9 อันดับแรกจะถูกเปิดตัวโดยไม่ได้คำนึงถึงสัญชาติ
การโปรโมทและออกอากาศ
การออดิชันได้ประกาศทางการครั้งแรกเมื่อวันที่ 11 มกราคม 2564 และเปิดเผยผู้นำเสนอรายการ ยอจินกู ในวันที่ 8 มิถุนายน ตามด้วยการเปิดเผยผู้ฝึกสอนและชื่อเพลงประกอบรายการในเดือนเดียวกัน
พิธีกร และผู้ฝึกสอน
ผู้ดำเนินรายการนี้จะถูกเรียกว่า "แพลเน็ตมาสเตอร์" และผู้ฝึกสอนทั้งหมดจะถูกเรียกว่า "มาสเตอร์"
มาสเตอร์
เคป็อปมาสเตอร์
แดนซ์มาสเตอร์
โวคอลมาสเตอร์
แร็ปมาสเตอร์
ผู้เข้าแข่งขัน
จากผู้เข้าแข่งขันทั้งหมด 99 คน เป็นชาวเกาหลี 33 คน เป็นชาวญี่ปุ่น 33 คน และเป็นชาวจีน ชาวไต้หวัน และชาวฮ่องกง 33 คน
หมายเหตุ:
แพลเน็ต ท็อป 9
แพลเน็ต ท็อป 9 ถูกเลือกโดยมาสเตอร์ (เฉพาะตอนที่ 2) หรือโหวตโดยผู้พิทักษ์แพลเน็ต ซึ่งผู้ที่ได้รับเลือกให้เป็นแพลเน็ต ท็อป 9 ในตอนที่ 2 จะสามารถจัดระเบียบเซลล์ของตัวเองได้
สมาชิกแพลเน็ตท็อป 9 ในตอนที่ 12 จะถือว่าเป็นสมาชิกเปิดตัวอย่างเป็นทางการ ซึ่งจะเปิดโหวตระหว่างวันที่ 15-22 ตุลาคม และเปิดอีกครั้งระหว่างการออกอากาศสดรอบชิงชนะเลิศ
หมายเหตุ:
แพลเน็ตพาส (Planet Pass)
"แพลเน็ตพาส" เป็นสิทธิพิเศษสำหรับผู้เข้าแข่งขันที่ไม่ติดในการจัดอันดับ มาสเตอร์จะเลือกผู้ที่มีความเหมาะสมที่สุดเพื่อสามารถผ่านเข้ารอบต่อไปได้
การจัดอันดับครั้งแรก
"เซลล์" เป็นกลุ่มผู้เข้าแข่งขันที่ประกอบด้วยสมาชิกสัญชาติละคน รวม 3 คน ในตอนที่ 1 เซลล์ถูกจัดกลุ่มโดยลักษณะที่เหมือนหรือคล้ายกันของสมาชิกในเซลล์ ส่วนในตอนที่ 2 เซลล์จะถูกจัดกลุ่มใหม่ตามความสมัครใจของผู้เข้าแข่งขัน
เซลล์ใช้ในการจัดอันดับครั้งแรก (ตอนที่ 5) เท่านั้น เซลล์ที่ได้คะแนนโหวตสูง 17 เซลล์จะผ่านเข้าร่วมทั้งสามคน แม้จะมีสมาชิกที่อยู่อันดับรายบุคคลต่ำก็ตาม ระยะเวลาการโหวตอยู่ระหว่างวันที่ 13-28 สิงหาคม 2564
การจัดอันดับครั้งที่สอง
การโหวตครั้งที่สองนับคะแนนระหว่างวันที่ 3-18 กันยายน 2564 ผู้พิทักษ์แพลเน็ตสามารถโหวตได้สามคนต่อสัญชาติ การคัดออกจะพิจารณาจากคะแนนรายบุคคลภายในกลุ่ม K, กลุ่ม C และกลุ่ม J
หมายเหตุ:
การจัดอันดับครั้งที่สาม
ระยะเวลาการโหวตครั้งที่สามเริ่มตั้งแต่วันที่ 24 กันยายน 2564 ถึง 9 ตุลาคม 2564 ผู้พิทักษ์แพลเน็ตสามารถโหวตได้หนึ่งคนต่อสัญชาติ การคัดออกจะพิจารณาจากคะแนนรายบุคคลโดยไม่คำนึงถึงกลุ่มสัญชาติ
ไฟนอล แพลเน็ต ท็อป 9
ไฟนอล แพลเน็ต ท็อป 9 เปิดเผยในตอนที่ 12 ในวันที่ 22 ตุลาคม 2564 และเปิดตัวภายหลังภายใต้ชื่อ "เคปเลอร์ (Kep1er)"
เรตติง
ตัวเลข สีเขียวขุ่น แสดงถึงเรตติงต่ำที่สุด และตัวเลข สีม่วงแดง แสดงถึงเรตติงสูงที่สุด
ไออาห์ (พระราชินีในอินโยเตฟที่ 3)
ไออาห์ (หรือ ยาห์, จาห์ หรือ อาอาห์ ซึ่งมีความหมายว่า "ดวงจันทร์") เป็นพระราชมารดาของฟาโรห์และพระราชินีแห่งอียิปต์โบราณ ราว 2060 ปีก่อนคริสตกาล ในช่วงกลางราชวงศ์ที่สิบเอ็ดแห่งอียิปต์ (ระหว่าง 2134–1991 ปีก่อนคริสตกาล) พระองค์อาจจะเป็นพระราชธิดาของฟาโรห์อินโยเตฟที่ 2 และเป็นพระราชมารดาของฟาโรห์เมนทูโฮเทปที่ 2 และพระองค์เป็นพระราชินีในฟาโรห์อินโยเตฟที่ 3
พระชีวประวัติ
ไม่ค่อยทราบอย่างแน่ชัดเกี่ยวกับการประสูติและพระชนม์ชีพของพระองค์ พระองค์ได้รับพระยศเป็น พระราชธิดาแห่งกษัตริย์ (S3t-nswt) ซึ่งบ่งชี้ว่า พระองค์เป็นพระราชธิดาของฟาโรห์ ซึ่งอาจจะเป็นฟาโรห์อินโยเตฟที่ 2 แต่มันยังคงเป็นเพียงการสันนิษฐาน พระนามของพระองค์เป็นพระนามที่อ้างมาจากเทพไออาห์ เทพแห่งดวงจันทร์ของอียิปต์โบราณ
พระองค์ได้อภิเษกสมรสกับฟาโรห์อินโยเตฟที่ 3 ถึงแม้ว่าจะไม่ปรากฏพระยศที่สำคัญคือ พระมเหสีแห่งกษัตริย์ ก็ตาม พระโอรส - ธิดาของพระองค์คือ:
ในฐานะพระราชมารดาของฟาโรห์เมนทูโฮเทปที่ 2 และพระราชินีเนเฟรูที่ 2 พระองค์จึงเป็นทั้งพระอัยยิกาทั้งฝ่ายพระราชมารดาและฝ่ายพระราชบิดาของฟาโรห์เมนทูโฮเทปที่ 3 พระองค์ปรากฏอยู่บนจารึกหินในชัตต์ เออร์-ริกัล ซึ่งพระองค์ทรงยืนอยู่ข้างหลังฟาโรห์เมนทูโฮเทปที่ 2 ด้านหน้าของทั้งสองพระองค์ มีภาพสลักของพระราชบิดาผู้ทรงเป็นที่รักแห่งเทพเจ้า, พระโอรสแห่งเทพรา, อินเตฟ และผู้ถือตราพระราชลัญจกรและผู้ดูแลพระคลังมหาสมบัตินามว่า เคติ พระองค์ยังปรากฏในหลุมฝังพระศพ ทีที 319 ของพระราชินีเนเฟรูที่ 2 พระธิดาของพระองค์ พระองค์ยังได้รับบันทึกพระนามไว้บนชิ้นส่วนจารึกของหลุมฝังพระศพของพระราชินีเนเฟรู และบนโลงพระศพจำลอง ซึ่งบันทึกไว้ว่า: "เนเฟรู ผู้ประสูติแต่ไออาห์"
สมเด็จพระไชยราชาธิราช
พระราชประวัติ
สมเด็จพระไชยราชาธิราชพระราชสมภพราว พ.ศ. 2042 เป็นพระราชโอรสในสมเด็จพระรามาธิบดีที่ 2 ที่ประสูติแต่พระสนม ในปี พ.ศ. 2077 ขณะพระชนมายุราว 35 พรรษา ได้ปราบดาภิเษกโดยการสำเร็จโทษสมเด็จพระรัษฎาธิราช แล้วขึ้นครองราชย์
ในเอกสารของโปรตุเกส กล่าวกันว่าในปี ค.ศ. 1544 มีความเป็นไปได้ที่พระองค์อาจเปลี่ยนไปนับถือศาสนาคริสต์นิกายโรมันคาทอลิก โดยมีนามทางศาสนาว่า ดง จูอาว (Dom João) ซึ่งนอกจากนี้ก็ไม่มีเอกสารอื่นใดที่ยืนยันเกี่ยวกับการเปลี่ยนศาสนาในครั้งนี้อีก
พระมเหสี พระราชโอรสธิดา
คำให้การชาวกรุงเก่าระบุว่า สมเด็จพระไชยราชาธิราชมีพระมเหสี 2 พระองค์คือ
สมเด็จพระไชยราชาธิราชมีพระราชโอรสที่ปรากฏในพงศาวดาร 2 พระองค์ ประสูติแต่นางพระยาแม่อยู่หัวศรีสุดาจันทร์ คือ
การสวรรคต
พระราชพงศาวดาร ฉบับพันจันทนุมาศ (เจิม) ระบุว่า หลังทำสงครามกับเมืองเชียงใหม่แล้ว สมเด็จพระไชยราชาธิราชเสด็จยกทัพหลวงกลับมายังกรุงศรีอยุธยา แล้วสวรรคตระหว่างทาง
อย่างไรก็ดี บันทึกของพ่อค้าชาวโปรตุเกสที่เข้ามาในอาณาจักรอยุธยาในสมัยนั้นชื่อ เฟอร์ดินันท์ เมนเดซ ปินโต กลับระบุว่าแม่อยู่หัวศรีสุดาจันทร์ซึ่งลักลอบมีความสัมพันธ์กับพันบุตรศรีเทพ (ขุนวรวงศาธิราช) พราหมณ์ผู้คุมหอพระ ได้ลอบปลงพระชนม์พระองค์ด้วยยาพิษในปี พ.ศ. 2089 ซึ่งเป็นข้อมูลหลักในบทภาพยนตร์เรื่องสุริโยไท
สงครามเชียงกราน
ในรัชสมัยของพระองค์ได้เกิดสงครามไทยกับพม่าเมื่อปี พ.ศ. 2081 เมื่อพระเจ้าตะเบ็งชะเวตี้แห่งกรุงหงสาวดีได้ยกกองทัพมาตีเมืองเชียงกราน อันเป็นหัวเมืองชายแดนทางทิศตะวันตกของกรุงศรีอยุธยา สมเด็จพระไชยราชาธิราชทรงยกทัพไปตีกลับคืนมา ในการทัพครั้งนี้ พระองค์นำทหารอาสาชาวโปรตุเกสไปด้วย อาสาชาวโปรตุเกสมีความชำนาญในการใช้ปืนไฟ และได้เริ่มใช้ปืนไฟ ในการรบเป็นครั้งแรก กองทัพไทยสามารถยึดเมืองเชียงกราน กลับคืนมาได้
เมื่อพระองค์ยกทัพกลับมาถึงกรุงศรีอยุธยา พระองค์ได้ทรงปูนบำเหน็จความชอบแก่กองอาสาชาวโปรตุเกส พระราชทานที่ดินให้ตั้งบ้านเรือนที่บริเวณตำบลบ้านดิน เหนือคลองตะเคียน ซึ่งต่อมาเรียกว่าบ้านโปรตุเกส และทรงอนุญาตให้สร้างโบสถ์คริสต์นิกายโรมันคาทอลิก ทำให้มีบาทหลวงเข้ามาเผยแผ่คริสต์ศาสนา
สงครามกับล้านนา
เกิดการผลัดแผ่นดินขึ้นที่เชียงใหม่ พระเมืองเกษเกล้าถูกลอบปลงพระชนม์ โดยแสนคล้าวขุนนางผู้ทุริยศ บรรดาเจ้าเมืองลำปาง เมืองเชียงราย และเมืองพานได้ ยกกำลังเข้ายึดเมืองนครเชียงใหม่ได้ แล้วพร้อมใจกันแต่งตั้งพระนางจิรประภาเทวี พระมเหสีในพระเมืองเกษเกล้า ขึ้นครองนครเชียงใหม่ สมเด็จพระไชยราชาธิราชทรงพิจารณาเห็นว่าล้านช้างอาจแผ่อำนาจเข้ามาปกครองล้านนา จึงทรงแต่งทัพไปตีเชียงใหม่ในกลางปี พ.ศ. 2088 แต่ไม่สำเร็จ ในปลายปีต่อมาจึงยกทัพไปอีกครั้ง ตีได้เมืองลำพูน เมื่อถึงเชียงใหม่พระมหาเทวีได้ยอมอ่อนน้อมต่อสมเด็จพระไชยราชาธิราช พระองค์ได้บำเพ็ญพระราชกุศลอุทิศพระเมืองเกษเกล้าร่วมกับพระมหาเทวี ณ วัดโลกโมฬี แล้วเสด็จฯ กลับอยุธยา ต่อมาสมเด็จพระไชยราชาธิราชเสด็จสวรรคตระหว่างทาง พระนางจิรประภาจึงหันไปพึ่งล้านช้างโดยถวายราชสมบัติแด่สมเด็จพระไชยเชษฐาธิราช ปกครองนครเชียงใหม่สืบต่อไป
การคมนาคม
ในรัชสมัยของพระองค์ได้โปรดเกล้าให้ขุดคลองลัดบางกอก เนื่องจากแม่น้ำเจ้าพระยาตั้งแต่ปากน้ำไปถึง กรุงศรีอยุธยามีความคดเคี้ยวหลายแห่ง ทำให้เสียเวลาในการเดินทางเรือ พระองค์ทรงพิจารณาเห็นว่า แผ่นดินระหว่างคลองบางกอกใหญ่ และคลองบางกอกน้อยแคบ สามารถเดินถึงกันได้ ผลจากการขุดคลองลัดบางกอกทำให้สายน้ำเปลี่ยนทางเดินจนคลองลัดบางกอกกลายเป็นลำน้ำเจ้าพระยา จึงโปรดเกล้าให้ขุดคลองลัด ณ บริเวณดังกล่าวเป็นบริเวณตรงข้ามพระบรมมหาราชวัง ด้านท่าราชวรดิษฐ์ในปัจจุบัน
ในวัฒนธรรมสมัยนิยม
มีนักแสดงผู้รับบท สมเด็จพระไชยราชาธิราช ได้แก่
กระดูกอัลนา
ในกายวิภาคศาสตร์ของมนุษย์ กระดูกอัลนา (Ulna) หรือ กระดูกปลายแขนด้านนิ้วก้อย เป็นหนึ่งในสองกระดูกที่เป็นแกนหลักของส่วนปลายแขนซึ่งเชื่อมต่อระหว่างข้อต่อที่สำคัญของรยางค์บน คือข้อศอก (elbow) และข้อมือ (wrist) และขนานไปกับกระดูกเรเดียส และเชื่อมกันโดยเอ็นเยื่อระหว่างกระดูก (interosseous membrane)
เช่นเดียวกับกระดูกเรเดียส กระดูกอัลนาเป็นจุดเกาะที่สำคัญของกล้ามเนื้อและเอ็นต่างๆ ที่เกี่ยวข้องกับการเคลื่อนไหวของปลายแขนและมือ
กายวิภาคศาสตร์
กระดูกอัลนาเป็นกระดูกแบบยาวที่มีรูปร่างคล้ายค้อน ซึ่งจะมีด้านหัวกระดูกที่มีขนาดใหญ่และเชื่อมต่อกับส่วนใหญ่ของส่วนปลายของกระดูกต้นแขน แต่มีส่วนปลายกระดูกที่เรียวเล็กกว่ากระดูกเรเดียสมาก
เช่นเดียวกับกระดูกเรเดียส เราสามารถแบ่งส่วนของกระดูกอัลนาได้เป็นสามส่วน คือส่วนต้นกระดูก (proximal/upper part) ส่วนกลางกระดูก (body) และส่วนท้ายกระดูก (distal/lower part) อย่างไรก็ตาม ในกรณีของกระดูกอัลนา ส่วนหัวของกระดูก (head of ulna) จะอยู่ทางด้านส่วนปลายของกระดูก ซึ่งต่างจากกระดูกชิ้นอื่นๆที่ส่วนหัวกระดูกมักหมายถึงส่วนต้นของกระดูก
ส่วนต้นกระดูก
ส่วนต้นของกระดูกอัลนาจะมีลักษณะใหญ่และมีส่วนยื่นของกระดูกที่เห็นได้อย่างชัดเจน ซึ่งแก โอเลครานอน โพรเซส (Olecranon process) และ โคโรนอยด์ โพรเซส (Coronoid process) และยังมีส่วนเว้าซึ่งเป็นบริเวณรับกับปลายของกระดูกต้นแขนและหัวของกระดูกเรเดียสอีกสองจุด คือรอยเว้าเซมิลูนาร์ (Semilunar notch) และรอยเว้าเรเดียส (Radial notch)
ส่วนกลางกระดูก
ส่วนกลางของกระดูกอัลนามีลักษณะคล้ายแท่งปริซึมสามเหลี่ยม จึงมีพื้นผิวสามด้าน และขอบสามขอบ ซึ่งจะเป็นจุดเกาะของกล้ามเนื้อต่างๆ
ส่วนปลายกระดูก
ส่วนปลายของกระดูกอัลนาจะมีลักษณะเล็กเรียว และมีปุ่มเล็กๆสองปุ่ม ได้แก่
เอเชียนคัพ 2019 รอบคัดเลือก
การแข่งขันเอเชียนคัพ 2019 รอบคัดเลือก เป็นการแข่งขันฟุตบอลในทวีปเอเชียเพื่อคัดเลือกทีมฟุตบอลเข้าแข่งขันเอเชียนคัพ 2019 รอบสุดท้ายที่สหรัฐอาหรับเอมิเรตส์ ซึ่งอยู่ภายใต้การดูแลของสมาพันธ์ฟุตบอลเอเชีย โดยได้รับโควตาทั้งหมด 24 ทีม เริ่มแข่งขันเป็นครั้งแรกในวันพฤหัสบดีที่ 12 มีนาคม พ.ศ. 2558 ระหว่างติมอร์-เลสเตกับมองโกเลีย และจบการแข่งขันวันที่ 27 มีนาคม พ.ศ. 2561
เอเชียนคัพ 2019 เป็นเอเชียนคัพครั้งแรกที่ขยายจำนวนทีมในรอบสุดท้าย จาก 16 ทีม เป็น 24 ทีม
นอกจากนี้ ยังเป็นการคัดเลือกตัวแทนโซนเอเชียไปแข่งฟุตบอลโลก 2018 รอบสุดท้ายที่ประเทศรัสเซียอีกด้วย
ทีมที่เข้ารอบสุดท้าย
<section begin=Qual /> <section end=Qual />